કાંકણોલ ગ્રામ પંચાયતમાં આવેલા ત્રણ જેટલા પ્લોટોની કિંમત વધી જાય તેમજ તેમને વેચી શકાય તેવા આશય સાથે નવી શરતમાંથી જુની શરતમાં ફેરફાર કરવા માટે બે શખ્સોએ શોર્ટ કટ અપનાવી સરકાર સાથે છેતરપીંડી આચરી હોવાનો કિસ્સો શહેરના એ ડિવીઝન પોલીસ મથકે નોંધાયો છે, સમગ્ર ઘટનાનો પર્દાફાશ તો ત્યારે થયો હતો કે જયારે નાયબ કલેકટર (જમીન સંપાદન અને પુનઃવસવાટ) કાંકણોલ ગ્રામ પંચાયતની મુલાકાત લઈને તમામ રેકોર્ડની ચકાસણી હાથ ધરી હતી, જેમાં એવું જાણવા મળ્યુ હતુ કે હસમુખલાલ શાહ, વસંતલાલ શાહ અને રમણલાલ ડી. પટેલ નામના બે પ્લોટધારકોએ નાયબ કલેકટર, જમીન સંપાદન અને પુનઃ વસવાટ ધરોઈ, વાત્રક અને અન્ય યોજના હિંમતનગર કચેરીનો ખોટો સિક્કો અને રાઉન્ડ સિક્કો બનાવીને જુની શરતમાંથી નવી શરતની સમગ્ર પ્રક્રિયા પાર પાડી હતી.